**Interná smernica o stravovaní**

**vo výdajnej školskej jedálni ŠZŠ, Ádorská 35, Dunajská Streda**

|  |  |
| --- | --- |
| Názov a sídlo organizácie | **ŠZŠ, Ádorská 35, 929 01 Dunajská Streda** |
| Vypracovala | Anikó Pócsová |
| Schválil | Mgr. Gertrúda Jančovičová, riaditeľka školy |
| Dátum vyhotovenia vnútorného predpisu | 26.08.2019 |
| Účinnosť vnútorného predpisu | od 1.9.2019  |

**Čl.1**

**Základné ustanovenia**

1) Účelom tejto smernice je stanoviť podrobnosti týkajúce sa stravovania v Školskej výdajnej jedálni pri Špeciálnej základnej škole, Ádorská 35, 92901 Dunajská Streda (ďalej len VŠJ).

2) Smernica určuje spôsob a výšku dotácie na podporu výchovy k stravovacím návykom žiaka, výšku čiastočných úhrad nákladov zákonných zástupcov žiaka, termín, spôsob objednávania a výdaja stravy a ostatné podmienky spojené so stravovaním v VŠJ pre všetky vekové kategórie stravníkov.

**Čl. 2**

**Spôsob a forma stravovania**

1) Výdajná školská jedáleň poskytuje svoje služby žiakom školy.

2) Výdajná školská jedáleň je počas školského roka v prevádzke od 01. septembra do 30. júna.

**Čl. 3**

**Podpora výchovy k stravovacím návykom žiakov v základnej škole**

1) V zmysle zákona č.378 / 2018 Z.z., ktorým sa mení a dopĺňa zákon č. 544/2010 Z.z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov a ktorým sa dopĺňa zákon č. 245 / 2008 Z.z. o výchove a vzdelávaní s účinnosťou od **01.09.2019** je umožnené poskytovanie dotácie na podporu výchovy k stravovacím návykom dieťaťa ( ďalej len dotácie na stravovanie) **pre všetkých žiakov základnej školy**.

2) V zmysle čl.3, bod 1 žiak má nárok na stravu za poplatok znížený o sumu 1,20€ iba v prípade, ak sa zúčastní v ten deň vyučovania a odoberie stravu.

3) **Dotáciu na stravovanie** poskytuje škole obec podľa sídla školy, ak je zriaďovateľom okresný úrad na základe žiadosti.

**Čl.4**

**Stravníci**

1) Stravníkom vo výdajnej školskej jedálni sa stáva žiak na základe **podania prihlášky (zápisný lístok)** na odber stravy, ktorú podáva zákonný zástupca do 03.09.2019.

2) Z dôvodu zmeny podmienok na čiastočnú úhradu nákladov za stravovanie od 01.09.2019 prihlášku podávajú zákonní zástupcovia aj tých žiakov, ktorí sa vo VŠJ stravovali v minulom období.

3) Novoprijatí žiaci do školy podávajú prihlášku (zápisný lístok) na odber stravy podľa aktuálneho dátumu.

**Čl. 5**

**Výška, termín a spôsob čiastočných úhrad nákladov zákonných zástupcov žiakov vo VŠJ**

1)Stravovanie žiakom vo VŠJ sa poskytuje za **čiastočnú úhradu nákladov**, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Výška príspevku zákonného zástupcu v zmysle bodu 1 tohto článku sa znižuje o dotáciu, ktorú dostáva škola v zmysle osobitného predpisu.²

2) Príspevok zákonného zástupcu na stravovanie s účinnosťou od 01.09.2019:

a) **čiastočná úhrada režijných nákladov** vo výške

**I. stupeň 0,08.-€** na mesiac, v ktorom žiak vo VŠJ odobral aspoň jedno hlavné jedlo

**II. stupeň 0,16,-€** na mesiac, v ktorom žiak vo VŠJ odobral aspoň jedno hlavné jedlo

• v štyroch splátkach - v termíne do 25.septembra, do 15. decembra, do 25. januára a do 25.apríla na účet ŠJ

**Čl. 6**

**Odhlasovanie stravníka zo stravy**

1) **Za odhlásenie žiaka zo stravy zodpovedá jeho zákonný zástupca**.

2) V prípade **neúčasti** svojho dieťaťa **na vyučovaní**, **je povinný dieťa zo stravy včas odhlásiť** v súlade s internou smernicou.

3) V prípade **neodhlásenia** zo stravy a neodobratej stravy zákonný zástupca **uhrádza plnú výšku** príspevku na stravovanie za jedlo podľa kategórie stravníka.

4) Stravník si môže stravu odhlasovať:

a) telefonicky na č. tel.: 031/590 56 11 najneskôr do 07.30 hod. v daný deň,

**Čl. 7**

**Platba za stravovanie**

1) Príspevok na stravovanie zákonný zástupca dieťaťa/žiaka uhrádza najneskôr do 25.dňa v mesiaci ( uvedených v čl. 5 ods. 2 ) formou:

**a)** platbou poštovou poukážkou

**b)** platbou internetbankingom

2) Pri úhrade príspevku na stravovanie poštovou poukážkou je potrebné ústrižok o zaplatení odovzdať p. Mgr. Obreczovej najneskôr do 3 dní od zaplatenia.

3) V prípade neskorého zaplatenia stravy bude stravníkovi poskytnutá strava až od nasledujúceho dňa po dni, kedy bola poukázaná platba na účet ŠJ. Takto vzniknutý preplatok za stravovanie bude odpočítaný stravníkovi pri platbe v nasledujúcom mesiaci.

4) Ak nebude mať stravník na konci mesiaca platbu evidovanú na svojom konte, strava na nasledujúci mesiac bude zablokovaná.

-----------------------------------------------------------------------------------------------------------------

²zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov

**Čl. 8**

**Výška stravného**

1) Výška stravného je stanovená v súlade s platnými finančnými pásmami na nákup potravín pre jednotlivé kategórie stravníkov spolu s čiastočnou úhradou režijných nákladov.

2) Výšky stravného pre žiakov je zohľadnená o dotáciu podľa zákona č.378 / 2018 Z.z., ktorým sa mení a dopĺňa zákon č. 544/2010 Z.z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov.

3) **Výška stravného (obed) od 1.9.2019**:

žiaci I. stupňa – **stravník bez dotácie**

príspevok zákonného zástupcu 1,28 €

dotácia 1,20 €

**platba rodiča 0,08**

žiaci II. stupňa – **stravník bez dotácie**

príspevok zákonného zástupcu 1,36 €

dotácia 1,20

**platba rodiča 0,16**

**Čl.9**

**Výdaj stravy**

1) Výdaj stravy – obedov pre stravníkov sa realizuje v čase od 11.30 h do 13.30 h.

2) Výdaj obeda pre žiakov vo VŠJ sa uskutočňuje podľa rozvrhu vyučovania v súlade so školským poriadkom školy.

3) V prípade onemocnenia žiak - stravník má nárok na obed **v prvý deň nemoci výdajom do obedára v čase od 11,30 do 12,00 hod.**, pričom zákonný zástupca žiaka berie na vedomie, že je povinný uhradiť plnú výšku príspevku na stravovanie za jedlo. Ďalšie dni neprítomnosti žiaka na výchovno – vzdelávacom procese je potrebné žiaka zo stravovania včas odhlásiť.

**Čl.10**

**Jedálny lístok a pripomienky stravníkov**

1) Jedálny lístok je na nástenke s oznamy školy.

2) Pripomienky (pozitívne alebo negatívne) na kvalitu stravy, na personál, či iné si môže stravník uplatniť u p. Obreczovej, alebo u vedenia školy.

**Čl.11**

**Preplatky za stravu**

1) Na konci školského roka sa preplatok prevedie na nasledujúci školský rok. Žiakom, ktorí končia základnú školu sa preplatok vráti bezhotovostnou formou.

V takomto prípade je zákonný zástupca žiaka povinný písomne požiadať o vrátenie platby s uvedením čísla účtu, na ktorý bude preplatok vrátený.

**Čl.12**

**Všeobecné ustanovenia**

1) Výkonom kontroly dodržiavania tejto smernice je oprávnená riaditeľka ŠZŠ alebo ňou poverená osoba.

2) So smernicou o stravovaní vo VŠJ sú povinní oboznámiť sa všetci zákonní zástupcovia žiakov.

3) Pri spracovaní osobných údajov sa postupuje v zmysle zákona č. č. 18/2018 Z.z o ochrane osobných údajov a o zmene a doplnení niektorých zákonov.

Smernica nadobúda účinnosť dňa 01. 09. 2019

V Dunajskej Strede, dňa 26.08.2019

Mgr. Gertrúda Jančovičová – riaditeľka školy